বিগত কেইবাদিন ধৰি শিঙৰা নদীৰ বাঢ়নি পানীয়ে লখিমপুৰৰ বিস্তীৰ্ণ অঞ্চল প্লাবিত কৰাৰ সমান্তৰালকৈ উজনি অসমৰ আটাইতকৈ গুৰুত্বপূৰ্ণ ১৫ নং ৰাষ্ট্ৰীয় ঘাইপথৰ ওপৰেৰে পানী বাগৰি থকাৰ ফলত সাধাৰণ জনতাৰ লগতে যাত্ৰীসকল বিশেষ সমস্যাত পৰা পৰিলক্ষিত হৈছে।
যোৱা এসপ্তাহ ধৰি অব্যাহত থকা শিঙৰা নদীৰ তাণ্ডৱে ইতিমধ্যে দলহাট ফুলবাৰী সংযোগী পথটোৰ দলহাট তিনিআলিৰ সমীপত প্রায় ১০০ মিটাৰ পথ বিচ্ছিন্ন কৰি পেলোৱাৰ পাছতে শিঙৰা নদীয়ে নিজৰ বোৱতি পথ সলাই পেলাই পথৰ ভঙা অংশৰে ববলৈ লয়।
আনহাতে এতিয়া শিঙৰা নদীৰ পানীয়ে ১৫ নং ৰাষ্ট্ৰীয় ঘাইপথটোও বুৰাই পেলাইছে। বিগত কেইবাদিন ধৰি ঘাইপথটোৰ ওপৰেৰে পানী বাগৰি থকাৰ ফলত এতিয়া ধেমাজী জিলাৰ লগতে অৰুণাচল প্ৰদেশৰ দুখনকৈ জিলাৰ মাজত ব্যাহত হৈ পৰিছে যাতায়াত ব্যৱস্থা।
জানিব পৰা মতে ৰাষ্ট্ৰীয় ঘাইপথটোৰে যাত্ৰীবাহী গাড়ীসমূহ সম্পূৰ্ণ জিলা প্ৰশাসন আৰু সুৰক্ষা কৰ্মীৰ তত্বাৱধানত চলাচল কৰি আছে।
আনহাতে অৰুণাচল প্ৰদেশত হৈ থকা নেৰা নেপেৰা বৰষুণৰ ফলত লখীমপুৰৰ উপৰি বিশ্বনাথ জিলাৰ গহপুৰ মহকুমাতো বানে সংহাৰী ৰূপ ধাৰণ কৰি বহু কেইখন গাওঁ জলমগ্ন কৰি তুলিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
